open-index/open-wikipedia-markdown huggingface dataset:
Rusthubro

**Rusthubro** (*Ketupa philippensis*) er en rovfugl i gruppen *[[Ketupa]]* og inngår i gruppen Bubonini i uglefamilien (Strigidae). Lokalt er den også kjent som *kuwago* og *bukao*. Arten er endemisk til Filippinene og regnes som sårbar. To underarter anerkjennes.

## Biologi

Rusthubro er en ganske liten ugle og blir cirka 40–43 cm lang, men kroppsmassen er ukjent. Hunnen blir imidlertid større enn hannen.

Arten har rødlig fjærdrakt med små, utoverskrånende øretufser på hodet. Ansiktsskiven er blek rødlig; hodet, brystet og oversiden er gulbrun-rødlig med brede mørkebrune striper. Vingene og halen er stripete mørkebrune og blekrødlige. Halsen er ustripet gulbrun og nedre del av bryst til magen er gulhvit med mørkebrune striper. Tarsen er fjæret ned til tærnes base. Iris er lysende gul til gylden gul. Vokshudet er farget som nebbet, men litt mørkere. Nebbet er hornblått ved basen, lysere ved spissen. Tærne er blek gråbrune. Ungfugl er ikke beskrevet.

Arten er utbredt på de nordlige, østlige og sørøstlige Filippinene, noe som inkluderer øyene Luzon, Catanduanes, Samar, Leyte, Bohol og Mindanao.

Rusthubroen er standfugl og utbredt i lavlandsskog, skogkanter og lavereliggende fjellskog, ofte nær elver eller innsjøer. Den finnes også i kokosnøttplantasjer og områder med sekundærskog. Arten forekommer opp til cirka  på Luzon og  på Mindanao.

Ingen informasjon tilgjengelig om dietten, men de store og kraftige føttene og nebbet antyder at den sannsynligvis lever av små pattedyr eller fugler.

Hekkebiologien til de ville fuglene er ukjent, men arten har hekket flere ganger i fangenskap ved *NFEFI-Biodiversity Conservation Centre* i Negros Occidental på Filippinene.

## Inndeling
Inndelingen følger Birds of the World. Norske navn på artene følger Artsdatabanken.

* Strigiformes, ugler
** Strigidae, uglefamilien 
*** Striginae, (egentlige ugler)
**** Bubonini, (ørneugler)
***** *[[Bubo]]*, hubroer
***** *[[Scotopelia]]* (flodugler)
***** *[[Ketupa]]* (fiskeugler)
****** *K. poensis*, småhubro
****** *K. leucostictus*, billehubro
****** *K. lactea*, gråhubro
****** *K. shelleyi*, herkuleshubro
****** *K. blakistoni*, nordfiskeugle
****** *K. ketupu*, malayfiskeugle
****** *K. zeylonensis*, brunfiskeugle
****** *K. flavipes*, rustfiskeugle
****** *K. coromanda*, braminhubro
****** *K. nipalensis*, skoghubro
****** *K. sumatrana*, malayhubro
****** *K. philippensis*, rusthubro
******* *K. p. philippensis*, nominatformen forekommer i det nordlige Filippinene (Luzon og Catanduanes)
******* *K. p. mindanensis*, forekommer i sørlige Filippinene (Mindanao, Samar, Leyte og Bohol).

## Referanser




## Eksterne lenker
*
Traktorgraver

**Traktorgraver** eller **gravelaster** er opprinnelig en traktor med bakmontert graveaggregat. Den første traktorgraver ble bygd av det britiske selskapet JCB i 1953. Det var Joseph Cyril Bamford som hadde idéen til konseptet som raskt ble en suksess. Opprinnelig var maskinen basert på en standard, bensindrevet traktor med påmontert graveaggregat bak og lasteapparat foran. Den første dieseldrevne traktorgraveren ble produsert av Case i 1959.

Traktorgraveren var svært godt tilpasset datidens behov for en maskin som kunne løse mindre graveoppgaver som inntil da hadde blitt utført manuelt. Med bakmontert graveaggregat og frontmontert skuffe var traktorgraveren i stand til å fullføre en rekke forskjellige oppgaver siden den kunne grave, fylle igjen, laste og losse. Den var smidig og svært manøvrerbar, samtidig som gummihjulene gjorde at maskinen kunne transporteres raskt fra ett sted til et annet. 

Traktorgraveren er gjennom årene utviklet til en høyt spesialisert maskin og kalles i dag *gravelaster*.Gravelasteren er altså ikke en traktor og er ikke underlagt Vegdirektoratet men Arbeidstilsynet. Gravelasteren er beskrevet i arbeidsmiløforskriftene og er der betegnet som en masseforflytningsmaskin. Den har sterkere laste- og graveutstyr enn de opprinnelige traktorgraverne. Den er en anvendelig allroundmaskin i forbindelse med vedlikeholdsarbeid i kommuner og delvis også i landbruket. Noen større utgaver brukes ved vedlikehold og bygging av jernbane og trikkelinjer

Produsenten JCB har vært så dominerende i det internasjonale markedet for traktorgravere at forkortelsen JCB er gått inn som generisk betegnelse for traktorgraver på engelsk og står oppført i Oxford Dictionary of English til tross for at det er et varemerke for selskapet JCB (J.C.Bamford (Excavators) Ltd.).

## Referanser


## Eksterne lenker
*
Philippe de Champaigne

**Philippe de Champaigne** (født 26. mai 1602 i Brussel, død 12. august 1674 i Paris) var en fransk barokkmaler.

## Liv og virke
### Bakgrunn
Han ble født i Brussel, inn i en fattig familie. Champaigne var en elev av landskapsmaleren Jacques Fouquières. 

### Maler
Han flyttet til Paris i 1621, der han en tid arbeidet hos Georges Lallemand og gjorde Nicolas Poussins bekjentskap. Den sist nevntes innflytelse er tydelig i Champaignes tidlige produksjon. Han han arbeidet med Nicolas Poussin i dekorasjonen av Palais du Luxembourg under ledelse av Nicolas Duchesne, hvis datter han giftet seg med. For å unnslippe Poussins sjalusi begav ham seg i 1627 atter til Brussel, men dronningmoren Marie de Medici kalte ham raskt tilbake for atbeidet på Palais de Luxembourg.

Etter sin beskytter Duchesnes død, arbeidet Champaigne for dronningmoren og for kardinal Richelieu,: Han dekorerte kardinalens palass, kuppelen til Sorbonne-kirken og andre bygninger. Han var medlem av Académie Royale de Peinture i 1648.

Senere i livet (1640), kom han under påvirkning av jansenismen. Etter at hans lammede datter angivelig mirakuløst ble helbredet ved nonneklosteret i Port-Royal, malte han det berømte, men utypiske maleriet *Ex-Voto* (1662), nå i Louvre, som representerer kunstnerens datter med Cathérine-Agnès Arnauld.

Champaigne produserte et veldig stort antall malerier, hovedsakelig religiøse verker og portretter. Han var påvirket av Rubens i begynnelsen av sitt liv, stilen ble senere mer asketisk.

Han døde i Paris.

## Referanser


## Eksterne lenker
* 
* Malerier av Philippe de Champaigne
General of the Armies

**General of the Armies of the United States** er den høyest mulige graden i det amerikanske militære system. Graden *General of the Armies* har kun blitt tildelt to ganger i amerikansk historie,  og kun en gang til en offiser i live. Graden rangerer over General of the Army (legg merke til forskjellen; entall og flertall).
De eneste personene i USAs historie som har innehatt graden *General of the Armies* er John J. Pershing og, posthumt, George Washington. Da George Washington i 1976 posthumt ble forfremmet til General of the Armies, ble det samtidig bestemt at ingen senere kan bli forfremmet til denne graden. Graden er med andre ord forbeholdt Pershing og landsfaderen Washington.

Det ble aldri utarbeidet et eget gradsmerke for denne graden.
High School Musical: The Concert

***High School Musical: The Concert*** var opprinnelig en konsertturné i Nord-Amerika basert på den amerikanske filmmusikalen *[[High School Musical]]* fra The Walt Disney Company. Turnéen startet 30. november 2006 og endte 29. mai 2007. Det ble også holdt konserter i Sør-Amerika.

## Deltakere
*Drew Seeley
*Vanessa Anne Hudgens
*Ashley Tisdale
*Lucas Grabeel
*Corbin Bleu
*Monique Coleman
*Jordan Pruitt

## Eksterne lenker
*
General of the Army (USA)

**General of the Army** er US Armys motstykke til British Armys Field Marshal. Kjennetegnes ved et gradsmerke med 5 stjerner. Graden kan kun brukes i krigstid. Den amerikanske marinens ekvivalent er Fleet Admiral. Den britiske marinens ekvivalent er Admiral of the Fleet.
At War with Satan

***At War with Satan*** er det engelske black metal bandet Venoms tredje utgivelse. 

Musikkalbumet ble utgitt på Neat Records 16. mars 1983.

## Sporliste
Tekst og musikk er skrevet av Conrad Lant, Jeff Dunn og Tony Bray.
#«At War with Satan»
#«Rip Ride»
#«Genocide»
#«Cry Wolf»
#«Stand Up (And Be Counted)»
#«Women, Leather and Hell»
#«Aaaaargghh»
#«At War with Satan» – TV Adverts (2002 bonusspor)
#«Warhead (2002 bonusspor)
#«Lady Lust» (2002 bonusspor)
#«The Seven Gates of Hell» (2002 bonusspor)
#«Manitou» (2002 bonusspor)
#«Woman» (2002 bonusspor)
#«Dead of Night» (2002 bonusspor)
#«Manitou» – Abbey Road Uncut Mix (2002 bonusspor)

## Personell
* Cronos – bassgitar, vokal
* Mantas – gitar
* Abaddon – slagverk

## Eksterne lenker
*
Kråkesølv

**Kråkesølv** har flere betydninger:
*Glimmer, mineraler som ofte kalles for kråkesølv
*Kråkesølv (band), norsk band
Dieter Baumann

**Dieter Baumann** (født 9. februar 1965 i Blaubeuren) er en tidligere tysk friidrettsutøver. Han var en av få ikke-afrikanske løpere som kunne utfordre den afrikanske dominansen på mellom- og langdistansene i 1990-årene. Baumann konkurrerte fortrinnsvis på distansene 1500 og 5000&nbsp;meter.

Selv om Baumann tok sølv på 3000 meter under innendørs-EM 1987, ble han ikke regnet blant medaljekandidatene under OL 1988 i Seoul. 5000-meterfinalen ble vunnet av John Ngugi fra Kenya, som tidlig i løpet rykket fra hovedfeltet. Baumann spurtet fra de øvrige konkurrentene på sisterunden, og sikret seg sølvmedaljen.

I juni 1992 satte Baumann ny tysk rekord på 5000&nbsp;meter i Sevilla med tiden 13.09,03. Under OL i Barcelona startet 5000-meterfinalen i et rolig tempo, noe som økte Baumanns sjanser med tanke på spurtegenskapene. Han avgjorde løpet på siste langside, og vant gullmedaljen snaue to tidels sekunder foran Kenyas Paul Bitok.

Baumann gikk glipp av den neste sesongen på grunn av skader, men var tilbake under EM 1994. I finalen på 5000 meter lå Baumann hele tiden godt plassert i feltet, og brukte spurtstyrken til å beseire Rob Denmark fra Storbritannia i kampen om gullet. Under VM 1995 i Göteborg måtte han nøye seg med niendeplass på 5000 meter. Bare noen dager etter den det skuffende finaleløpet i Göteborg løp Baumann et av karrierens raskeste løp da han satte ny tysk rekord med 13.01,72 da han kom på andreplass i Zürich, bak etiopieren Haile Gebrselassie.

Under OL 1996 i Atlanta kom Baumann på fjerdeplass på 5000 meter. I sitt tredje verdensmesterskap i Athen kom Baumann på femteplass på 5000&nbsp;meter. I Zürich noen dager senere ble han den første europeeren som løp på under 13 minutter, da han fikk tiden 12.54,70. Året etter tok han sølv på 10&nbsp;000 under EM 1998 i Budapest. Han forsøkte også å forsvare tittelen på 5000 meter, men havnet langt bak medaljevinnerne. I august 1998 gjorde han et av sine siste store løp da han fikk tiden på 7.30,50 på 3000&nbsp;meter under et stevne i Monaco.

19. oktober 1999 testet Baumann positivt på nandrolon og fikk en to års utestengelse. Etter at resultatene ble kjent, gjennomgikk Baumann frivillige tester av et uavhengig institutt. Disse testene viste svært høye nandrolonverdier, og testresultatene svingte dramatisk. Baumann hevdet at resultatene varierte etter når på døgnet testene ble tatt, fordi nandrolonet var i hans tannpasta. Det tyske friidrettsforbundet (DLV) trodde Baumann på at noen hadde tuklet med tannpastaen hans, og tillot ham å starte i det tyske mesterskapet, der Baumann kvalifiserte seg til OL i Sydney. Det internasjonale friidrettsforbundet (IAAF) var imidlertid uenige i denne avgjørelsen, og idømte ham en utestengelse. Etter utestengelsen gjorde han et comeback i 2002, 37 år gammel, og tok en ny sølvmedalje på 10&nbsp;000&nbsp;m under EM i München. Han deltok også under VM 2003 i Paris, men fullførte ikke 10&nbsp;000-meterløpet. Han la opp sent i 2003.

## Referanser


## Eksterne lenker
* 
* Offisiell tysk hjemmeside
Baula

**Baula** er et vulkansk fjell som ligger på den vestre delen av Island i nærheten av Hringvegur (ringveien). Det har en høyde på 917 meter over havet. Bifröst University og Grábrók-kraterne ligger 10 kilometer mot sørvest.

Den røde og oransje fargen kommer av rhyolitt. Geologisk sett er fjellet klassifisert som en lakkolitt, en type vulkansk intrusjon, som er en smeltemasse som har blitt dannet under jordskorpen, men siden blitt presset opp. Denne prosessen har tatt 3,4 millioner år.

To karakteristisk trekk ved fjellet er at det er formet som en nesten perfekt kjegle, og at det har en mindre søsterfjell kalt *Litla-Baula*, hvor det har blitt funnet sjeldne søyleformede strenger av rhyolitt. Sammen blir Baula og Litla-Baula ofte beskrevet som Islands vakreste fjellpar.

Andre gode eksempler på lignende intrusjoner på Island er fjellene Mælifell på Snæfellsnes-halvøya, og Hlíðarfjall i nærheten av innsjøen Mývatn nord i landet.

## Se også
* Vulkansk aktivitet på Island

## Referanser
Henoks bøker

**Henoks bøker** er navnet på tre apokryfiske verk som knyttes til Henok (Enok), en av forfedrene før vannflommen. 

* *Henoks bok* (*[[Enoks bok]]*), eller *Første Henok*, er et verk kjent siden oldtiden som angivelig beskriver profetgjerninger som Henok skal ha utført. Boken er trolig opprinnelig skrevet på arameisk. Den er overlevert i en etiopisk oversettelse, som brukes i Den etiopiske ortodokse kirke. Deler av den inngår i Qumran-funnet.
* *[[Andre Henok]]*, et gresk verk som er overlevert til vår tid på kirkeslavisk, er trolig en senere bearbeidelse av Henoks bok.
* *[[Tredje Henok]]* er fra tidlig middelalder, kanskje fra 500-tallet, og er et verk som inngår i kabbala.
Kulmhof

**Kulmhof** (polsk: **Chełmno**) var en tysk utryddelsesleir i Polen under andre verdenskrig. Den lå 70&nbsp;km fra Łódź, nær den lille landsbyen Chełmno nad Nerem (*Kulmhof an der Nehr* på tysk). Dette opprinnelige polske området var blitt annektert av Tyskland etter invasjonen av Polen i 1939, som en del av Reichsgau Wartheland. Chełmno var den første utryddelsesleiren. Leiren ble åpnet i 1941 for å myrde jøder fra Łódź-ghettoen og Warthegau, og var den første leiren der det ble brukt giftgass for å drepe mennesker.

Minst 152&nbsp;000 mennesker ble drept i leiren,  først og fremst jøder fra Łódź-gettoen og de omkringliggende områdene. Dessuten ble det drept sigøynere fra det øvrige Polen, ungarske jøder, polakker, tsjekkere og sovjetiske krigsfanger. 

## Oppbygging
Dette drapssenteret bestod av en ubrukt godseiendom i småbyen Chełmno (som under den tyske okkupasjonen het *Kulmhof*), og en stor skogåpning omtrent 4&nbsp;km nordvest for Kulmhof på østsiden av veien til Koło. Disse stedene var kjent som *Schlosslager* (slottsleir) og *Waldlager* (skogsleir). 

På godset stod det et stort hus med mottagelseskontorer, rom for avkledning og rom for lagring av verdisaker. SS, politistaben og vaktene hadde hus i andre bygninger i byen.

Eiendommen var omgitt av et høyt tregjerde. Skogsleiren, som hadde plass til massegraver, var stengt av på samme måte. Leiren bestod av tre deler: administrasjonsseksjon, brakker, lager for stjålne eiendeler og en gravleggings-/kremasjonseksjon.

## Leirens operasjoner

Leiren var operativ fra 7. desember 1941 til april 1943 da den ble stengt og godset sprengt. 

Den ble satt i gang igjen sommeren 1944 for å drepe de gjenværende jødene i Ghetto Litzmannstadt. Den første transporten dro fra Lodz 23. juni 1944. Frem til den 14. juli sendte tyskerne over 7&nbsp;000 jøder.

Drapene i Kulmhof ble utført av en SS-kommando kalt «Sonderkommando Kulmhof» som gasset mennesker med eksos og brente dem. Det ble benyttet en lastebil til gassingen.

SS og politiet utførte drapene i Kulmhof på oppdrag av *Höhere SS und Polizeiführer for [[Reichsgau Wartheland]]*, SS-General Wilhelm Koppe. Koppe utnevnte SS-kaptein Herbert Lange fra SIPO i Poznan som leder for spesialenheten i Chelmno. Lange ble erstattet i april 1942 av SS-kaptein Hans Bothmann. Langen og noen av hans medoffiserer hadde erfaringer med massedrap på institusjonaliserte polakker i 1940. Under ledelse av SIPO- og SD-offiserer bestod medlemmene av Sonderkommando Lange (senere kalt Sonderkommando Bothmann av Gestapo),  KRIPO- og ORPO-personell. Den maksimale styrken til Sonderkommandoen var rett under under, ut av hvilke 80 tilhørte ORPO.

## Referanser


## Eksterne lenker
*
Trincomalee (andre betydninger)

Begrepet eller navnet **Trincomalee** har flere betydninger:
*Trincomalee (distrikt), et distrikt i Sri Lankas østprovins
*Trincomalee, en by i dette distriktet
Trocadero

*Trocadero (London), en restaurant og music hall i London
*Trocadéro (Paris Metro), en metrostasjon i Paris
Sapir–Whorf-hypotesen

**Sapir-Whorf-hypotesen** (etter den amerikanske antropologen Edward Sapir og hans student Benjamin Whorf) er en kontroversiell hypotese innen lingvistikken som påstår at det finnes et systematisk forhold mellom de grammatiske kategoriene i språket en snakker, og hvordan en person både forstår verden og relaterer seg til den. Dette skulle innebære at språk former tanker og tankemåter. Hypotesen er nært koblet til Whorfs prinsipp om lingvistisk relativisme.

De fleste språkforskere vil hevde at språk til en viss grad vil påvirke tankene, men ikke begrense dem.

## Referanser
Trujillo

## Geografi
*Trujillo (Peru), hovedstaden i den peruanske regionen La Libertad
*Trujillo (Spania), en by i den spanske provinsen Extremadura
*Trujillo (Venezuela), en delstat i Venezuela

## Personer
*Robert Trujillo, en amerikansk bassist
*Rafael Leonidas Trujillo, en diktator i Den dominikanske republikk
*Alfonso López Trujillo, en katolsk kardinal fra Colombia
United Left Front

*United Left Front (Nepal 1989), en sammenslutning av kommunistiske partier i Nepal i 1989 og 1999
*United Left Front (Nepal 2002), en sammenslutning av kommunistiske partier i Nepal (grunnlagt i 2002)
Rudi Völler

**Rudolf «Rudi» Völler** (født 13. april 1960 i Hanau) er en tysk fotballeder, fotballtrener og tidligere fotballspiller som er sportsdirektør for . 

Han var tysk landslagstrener fra 2000 til 2004. Han var sportdirektør for Bayer Leverkusen fra 2005 til 2023.

## Referanser


## Eksterne lenker
*
Terespol

**Terespol** er en by og gmina i powiaten Biała Podlaska i Lublin voivodskap i Polen. Den ligger ved grensen med Belarus ved elven Bug og har  innbyggere (2006). I byen finnes vei- og jernbanegrenseoverganger til Belarus. 

Terespol er historisk knyttet til adelsfamiliene Fleming, Słuszek og Czartoryski. Det var sannsynligvis her Izabella Czartoryska ble født.

På myrene rundt byen finnes posttsaristiske fortifikasjoner. 

## Referanser


## Eksterne lenker
*
Vik kirke

**Vik kirke** kan være:

* Vik kirke (Vik), Vestland
* Vik kirke (Flatanger), Trøndelag
* Sømna kirke, Vik, Nordland

## Se også
* Vike kirke
Vike kirke

**Vike kirke** kan være:

* Vike kirke, en langkirke fra 1970 i Vestnes kommune i Møre og Romsdal fylke.
* Vike kirke, en langkirke fra 1891 på Vikanes i Lindås kommune i Hordaland fylke.

## Se også
*Vik kirke
Kutno

**Kutno** er en by og gmina i powiaten Kutno i Łódź voivodskap i det sentrale Polen. Den ligger ved elven Ochnia og fikk byrettigheter før 1432 (fornyet i 1766). 

Kutno er et viktig jernbaneknutepunkt og har 47 267 innbyggere (2006).

## Referanser


## Eksterne lenker
*
Konin

**Konin** er en distriktsnivåby i det sentrale Polen, i den østlige del av det storpolske voivodskap ved elven Warta.

Byen fikk byrettigheter i 1284 eller 1292. Den er det viktigste kultur- og industrisentret i det østlige Stor-Polen, og har 80 471 innbyggere (2006). Konin er etter Poznań og Kalisz den største byen i voivodskapet.

## Referanser


## Eksterne lenker
*
Studentersamfundets Symfoniorkester

**Studentersamfundets Symfoniorkester** (**Symf.Orch.** eller **Symforch**) er et studentorkester i Trondheim, og er en videreføring av det opprinnelige Studentersamfundets Orkester. Orkesteret har vært i aktivitet på Studentersamfundet i Trondhjem i en eller annen form kontinuerlig siden det ble stiftet i 1910. I dag er der omtrent 85 medlemmer, og er med det den største gruppa på Musikerlåfte (en av Samfundets hybler). Orkesteret øver hver uke i konsertsalen Skala på Samfundet under ledelse av Espen Andersen.

## Repertoar
Repertoaret famner om mer enn tradisjonell symfonisk musikk da orkesteret ofte har samarbeid med kor og andre orkester, spesielt Trondhjems studentersangforening og Trondhjems Kvinnelige Studentersangforening. Det har etterhvert blitt tradisjon at Symf.Orch. både åpner og har konserter under UKA med svært gode norske solister. De siste årene har Symf.Orch. spilt med blant annet Marianne Beate Kielland, Truls Mørk, Marianne Thorsen, Håvard Gimse, Elise Båtnes og Arve Tellefsen.

## Rekruttering
Orkesteret har et godt rekrutteringsgrunnlag, og har en tilnærmet komplett symfonisk besetning. De fleste medlemmene er studenter som kommer fra hele landet.

## Referanser
 
## Eksterne lenker
*
Barreiro

**Barreiro** er en bykommune i Portugal i distriktet Setúbal i storbyregionen rundt Lisboa, med 78&nbsp;764 innbyggere (2011). Byen ligger ved det venstre estuarium til elven Tejo, og på den andre elvebredden kan man se hovedstaden Lisboa. Barreiro fikk bystatus i 1984.

## Sogn
Kommunen består siden 2013 av fire sogn (freguesias):
* Alto do Seixalinho, Santo André e Verderena
* Barreiro e Lavradio
* Palhais e Coina
* Santo António da Charneca

## Referanser




## Eksterne lenker
*
Ivanovo

**Ivanovo** (russisk *Иваново*, frem til 1932 **Ivanovo-Voznesensk**, *Иваново-Вознесенск*) er en by nordøst for Moskva i Russland. Den er hovedstad i Ivanovo oblast og har 424&nbsp;395 innbyggere (2004). 

Byen fikk byrettigheter i 1871 og er tradisjonelt blitt kalt for Russlands tekstilhovedstad. På begynnelsen av 1900-tallet konkurrerte Ivanovo med Łódź om å bli den største tekstilprodusenten i Europa.

Ivanovo er et viktig kultur-, industri- og vitenskapssenter. Byen er vennskapsby med Łódź.

Ivanovo er en av en rekke byer som inngår i den gyldne ring i Russland – ei turistrute gjennom en rekke middelalderbyer nord for Moskva.

----
## Eksterne lenker
*
Bláhnjúkur

**Bláhnjúkur** (på norsk «Blåfjell») er et vulkansk fjell i den søndre delen av Island. Det har en høyde på 945 meter over havet.

Navnet kommer av den blå-svarte fargen på siden av fjellet, noe som er forårsaket av vulkansk aske og lavastrømmer. Det går en tursti opp til toppen av fjellet, og på dager med god sikt er det mulig å se fem forskjellige isbreer.

Vulkanen ligger i Landmannalaugar, et naturområde i nærheten av Hekla. Rett ved siden av finner man også vulkanen Brennisteinsalda.

## Se også
* Islands geografi

## Referanser
Koluszki

**Koluszki** er en by i powiaten Øst-Łódź i Łódź voivodskap i det sentrale Polen. Den er et viktig jernbaneknutepunkt på landsbasis, og har også industri av lokal betydning. Byen fikk byrettigheter i 1949 og har  innbyggere (2006).

## Referanser


## Eksterne lenker
*
Stryków

**Stryków** er en by i powiaten Zgierz i Łódź voivodskap i det sentrale Polen. Den fikk byrettigheter i 1394 av kong Vladislav II Jagello og har 3 578 innbyggere (2006).

## Referanser


## Eksterne lenker
*
Gerhard Schjelderup

**Gerhard Rosenkrone Schjelderup** (født 17. november 1859 i Kristiansand, død 29. juli 1933 i Benediktbeuern, Oberbayern) var en norsk komponist, musikkprofessor og musikkskribent.

Da han var tolv år gammel flyttet familien til Bergen hvor faren ble byfogd. Etter studier i Kristiania studerte Gerhard ved musikkonservatoriet i Paris fra 1878, blant annet med Jules Massenet. I studietiden turnerte han som cellist sammen med sine søstre Margrete (fiolin) og Henriette (piano). To andre søsken var kunstmalererne Leis Schjelderup og Georg Schjelderup. 
Vendepunktet i Gerhard Schjelderups liv kom da han hørte Wagners Nibelungenringen i Karlsruhe i 1887. Etter denne opplevelsen viet han all sin tid til musikkdramaet, og ble Norges mest produktive operakomponist. Første akt av Schjelderups første opera, «Austanfyre sol og vestanfyre måne», ble oppført i München i 1890. 
Han bosatte seg i Benediktbeuern i Oberbayern og ble professor i München og Dresden. Fra 1900 fikk han statens kunstnerlønn. Han skrev den første biografien om Edvard Grieg og var bidragsyter i nordiske og tyske aviser og tidsskrifter. Han ble fire ganger oppført i Norge. Gerhard Schjelderup var pådriver i stiftelsen av Norsk komponistforening. Han ble også organisasjonens første leder og utga den første norske musikkhistorie: *Norges Musikhistorie* i 1921 (med O.M. Sandvik). 

## Operaer
* *Austanfyre sol og vestanfyre måne* (1889–1890) &ndash; 1. akt München 1990
* *Sonntagmorgen* (1891–92) &ndash; München 1893
* *Norwegische Hochzeit* (1894) &ndash; Praha 1900; *Bruderovet*, Opera Comique, Kristiania 1919
* *En hellig aften* (1895) &ndash; Nationaltheatret 1915 
* *Sampo Lappelill* (1890–1900)
* *Et folk i nød* (1906–07)
* *Vårnatt* (1906–07) &ndash; Dresden 1908; Nationaltheatret 1915
* *Opal* (1915) &ndash; Dresden 1915
* *Den røde pimpernell*
* *Sturmvögel* &ndash; Schwerin 1926; *Stormfugl*, Nationaltheatret 1927

## Scenemusikk
* *Offerildene* (K. Gjellerup) &ndash; Dresden 1903 (Her inngår orkesterstykket "En soloppgang på Himalaya"
* *Kong Friedwahn* (1904)
* * Macbeth* (en akt) (Shakespeare)
* *Brand* 3. akt (Ibsen)

## Øvrige verk
* 2 symfonier Nr. 1 (1887) og Nr. 2 (til Norge) (1924)
* *Brand* Symfonisk drama (1914)
* *Sommernatt på fjorden* (1914)
* *Kleine norwegische Suite* (1930)
* *Frühlingsreigen* (1931)
* Kammermusikk
* Sanger

## Skrifter
* *Edward Grieg og hans verker* (1903) Tysk opplag i 1908 (sammen med W. Niemann)
* *Richard Wagner, hans liv og verker* (1907)
* 

## Referanser


## Eksterne lenker
* 
* 
*
Truku

**Truku** (太魯閣族, også romanisert som **taroko**; også **sediq**, **seejiq** eller **seediq** 賽德克族) er et taiwansk urfolk. 

Taroko er også navnet på området på Taiwan hvor truku-stammen holder til. Republikken Kinas utøvende yuan har anerkjent truku-stammen offisielt siden 15. januar 2004. Trukuene er det 12.&nbsp;taiwanske urfolket som mottar en slik anerkjennelse. Trukuenes språk heter seediq.

## Eksterne lenker
*
Slaget om Smolensk

*Slaget om Smolensk (1812) - Under Napoleons invasjon av Russland  (16. - 18. august 1812)
*Slaget om Smolensk (1941) - (10. juli – 10. september 1941)
* Slaget om Smolensk (1943), også kjent som det andre slaget om Smolensk - (7. august - 2. oktober 1943)
Villa Barbaro

**Villa Barbaro** i Maser nær Treviso er en villa designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven. 

Villaen ble bygget i årene 1549&ndash;58. Det var Palladios venner og velgjørere, brødrene Daniele og Marcantonio Barbaro som fikk villaen bygget. Villaen er dekorert av Paolo Veronese. Det er mulig at brødrene Barbaro eller kanskje også Veronese har hatt stor innflytelse på utformingen av selve villaen. Bak villaen er det et nymphaeum som er utgravet i bakken bak huset og har et avansert vannsystem som Palladio selv omtaler i Quattro Libri. 

Barchessaen er rettlinjet og hovedhuset ligger fremskutt i forhold til den. Fra *piano nobile* er det direkte utgang til fiskedamen foran nymfeet.

Palladios tempietto ligger like ved villaen. Den var i bruk som familien Barbaros private kapell, men ble også brukt som lokal kirke. Grunnplanen er sirkulær. 

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Seediq

**Seediq** er et austronesisk språk som snakkes av truku-stammen på Taiwan. Det har mange alternative navn, som «truku» og «taroko». 

Språket har 19&nbsp;konsonanter og 5&nbsp;vokaler, og skrives med det latinske alfabetet.

## Referanser


## Eksterne lenker
* Alfabetene som brukes til å skrive de taiwanske urfolkenes språk (på kinesisk)
Slaget ved Nola

*Slaget ved Nola (216 f.Kr.), det første slaget ved Nola under andre punerkrigen
*Slaget ved Nola (215 f.Kr.), det andre slaget ved Nola under andre punerkrigen
*Slaget ved Nola (214 f.Kr.), det tredje slaget ved Nola under andre punerkrigen
Skolestfamilien

* Bathygadinae
* Macrourinae
* Macrouroidinae
* Trachyrincinae

**Skolestfamilien** (Macrouridae) er en gruppe torskefisker som omfatter omtrent 285 arter.

## Arter som finnes i Norge
* isgalt
* skolest
* spiritist
* småskjellet skolest
## Eksterne lenker
*
Slaget ved Ushant

*Slaget ved Ushant (1778), det første sjøslaget ved Ushant under den amerikanske uavhengighetskrigen
*Slaget ved Ushant (1781), det andre sjøslaget ved Ushant under den amerikanske uavhengighetskrigen
Stensele

**Stensele** (umesamisk: *Geärggiesuvvane*) er et tettsted i Storuman kommune i Västerbottens län, i landskapet Lappland i Sverige. Det ligger langs E12, cirka tre kilometer sør for Storuman, langs Umeälven. I 2010 hadde tettstedet 546 innbyggere.

## Referanser
Adrar

*Adrar (provins), en provins i Algerie
*Adrar (by), en by i denne provinsen
*Adrar (region), en region i Mauritania
Slaget ved Herdonia

*Slaget ved Herdonia (212 f.Kr.), det første slaget ved Herdonia under den andre punerkrigen
*Slaget ved Herdonia (210 f.Kr.), det andre slaget ved Herdonia under den andre punerkrigen
Storuman (tettsted)

**Storuman** (umesamisk: *Lusspie*) er et tettsted og administrasjonssenter i Storuman kommune i Västerbottens län i landskapet Lappland i Sverige. I 2010 hadde tettstedet  innbyggere.

Storuman ligger langs E12 og E45. Storuman er også en jernbanestasjon på inlandsbanan – en delvis nedlagt jernbane som dog overlever på velvilje og turist-tog i sommerhalvåret.

## Referanser
Rustavi

**Rustavi** er en by i sørøstlige Georgia i regionen Kvemo Kartli. Den ligger 25 kilometer sørøst for hovedstaden Tbilisi ved elven Kura. Byen har .

Byen ble grunnlagt som festning i det 4. og 5. århundre f.Kr. Den lå på Silkeveien som forbandt Europa med Asia, og ble fullstendig ødelagt av mongolene rundt år 1400. Gjenoppstanden fant sted på 1940-tallet med industrialiseringen av Georgia. Den største folkegruppen i Rustavi i dag er aserbajdsjanere.

## Fotnoter


## Referanser


## Eksterne lenker
*
Vestnordiske språk

**Vestnordiske språk** (også kalt norrønt språk) er de språkene som har utvikla seg fra **urnordisk**, som rundt vikingtiden skilte seg fra de østnordiske språkene. Til de vestnordiske språkene regnes norsk, islandsk og færøysk, samt det nå utdødde språket norn. I disse dager har imidlertid norsk mer til felles med svensk og dansk på grunn av disse språkenes isolering fra de andre nordiske språkene og på grunn av felles utvikling i Skandinavia, men det er fortsatt visse bevarte forskjeller.

Vestnordiske språk skiller seg fra de østnordiske blant annet gjennom følgende:

* Flere diftonger har blitt bevart enn i østnordiske språk. Blant annet heter det i norsk *stein* og *auga*, sammenlignet med svensk «sten» og «öga». Og islandsk *reykur* og *eyja* og norsk *røyk* og *øy* tilsvarer dansk *røg* og *ø* og svensk *rök* og *ö*.
* I de vestnordiske språkene assimileres *n* foran *k* og *t*, og *m* assimileres foran *p*. Noen eksempler: I islandsk og i visse norske dialekter finnes ordet *ekkja*. Det tilsvarer dansk *enke* og svensk *änka*. Ordet *bratt* i islandsk og norsk tilsvarer svensk og dansk *brant*. Islandsk *sveppur* og norsk *sopp* tilsvarer dansk og svensk *svamp*.

Norsk har imidlertid blitt mer påvirka av svensk og dansk enn det islandsk og gammelnorsk ble. Det var imidlertid allerede i gammelnorsk visse forskjeller mellom vest- og østnorsk, og nynorsk har bevart flere av de vestnordiske dragene enn det bokmålet har.

Gjennom påvirkning fra tidligere diftongforandringer i østnordiske språk, først og fremst i det 11. og 12. århundre, forsvant enkelte diftonger fra norsk. Det gjelder hovedsakelig i østnorsk, mens flest diftonger er bevart i vestnorsk.

## Referanser


## Litteratur
*Ragnvald Iversen, *Norrøn Grammatikk*, Aschehoug & Co., Oslo 1961.
*Sven B.F. Jansson, *Isländsk-svensk ordbok, Íslenzk-Sænsk Orðabók*, Rabén & Sjögren Bokförlag, Kungälv 1989.
Philipp Ludescher

**Philipp Ludescher** (født 3. januar 1987) er en østerriksk landeveissyklist som sykler for Kontinental Tour-laget Vorarlberg-Corratec (tidligere Team Volksbank).

## Referanser


## Eksterne lenker
*
Österbotten

**Österbotten** (finsk: *Pohjanmaa*) er et landskap i det vestlige Finland, ved Bottenhavets og Kvarkens østlige kyst. Landskapets administrasjonssete er den tospråklige byen Vasa. Landskapets befolkning har en knapp svenskspråklig majoritet, selv om denne andelen har sunket jevnt siden 1800-tallet. I dette landskapet ligger kommunen Korsnäs, som tidligere var den kommunen i Finland med høyest andel personer med svensk som morsmål; i dag er denne passert av Hammarland på Åland. Österbotten grenser til landskapene Mellersta Österbotten, Södra Österbotten og Satakunta.

## Kommuner og regioner
Österbotten består av 15 kommuner, hvorav seks er byer. Kommunene utgjør fire økonomiske regioner. Nedenstående oversikt viser hvordan kommunene fordeler seg på de fire økonomiske regionene. Byene er oppført med fet skrift.

Jakobstadsregionen, Sydösterbotten og Vasaregionen er tospråklige med en sterk svenskpråklig majoritet i de to første. Kyroland er enspråklig finsk.

## Befolkningsutvikling

## Se også
*Finlands kommuner
*Finlands økonomiske regioner
*Finlands landskap
*Regionforvaltningsverk

## Referanser


## Eksterne lenker
* 
* ''Uppslagsverket Finland'', Österbotten (historisk landskap)
* ''Uppslagsverket Finland'', Österbotten (landskap)
* Östebottens landskapsportal
* Österbottens förbund

__NOEDITSECTION__
Ashland

*Ashland (Alabama), fylkeshovedstaden i Clay County (Alabama)
*Ashland (California), et tettsted i Alameda County i California, USA
*Ashland (Massachusetts), by i Middlesex County i Massachusetts, USA
*Ashland (Mississippi), fylkeshovedstaden i Benton County i Mississippi, USA
*Ashland (Ohio), fylkeshovedstaden i Ashland County i Ohio
*Ashland (Oregon), by i Jackson County i Oregon, USA
*Ashland (Wisconsin), by i Ashland County i Wisconsin, USA

## Se også
*Ashland County, er navnet på flere fylker i USA
Assemblée Nationale

*Frankrikes nasjonalforsamling, underhuset i det franske parlamentet
*Assemblée Nationale (Paris Metro), en metrostasjon i Paris
Lysvatn kraftverk

**Lysvatn kraftverk** er et vannkraftverk i Spilderdalen i Meløy kommune i Nordland fylke. 

Kraftverket utnytter et fall på 284 meter mellom Lysvatnet og Spilderdalsvatnet. Lysvatnet er magasin for verket og det reguleres mellom 372 og 362 moh.

Det er installert en peltonturbin på 4,1 MW. Midlere årsproduksjon er på 28 GWh. 

Kraftverket ble renovert i 2020. Eier er Meløy Energi AS.

## Referanser


## Kilder
* 
* NVE vannkraftdatabase
* Meløy Energi Kraft
Kopjehubro

**Kopjehubro** (*Bubo capensis*) er en monotypisk rovfugl i slekten *[[Bubo]]* og inngår i gruppen ørneugler (Bubonini) i uglefamilien (Strigidae). Tre underarter anerkjennes. Disse fordeler seg i to klader.

BirdLife International hevder at arten er livskraftig, men oppgir ingen populasjonstall.

## Biologi

Kopjehubro blir cirka 48–58 cm lang. Hannen veier omkring , mens hunnen er større og veier omkring . Vingespennet utgjør cirka 120–125 cm.

Arten har ei generelt mørkebrun fjærdrakt og distinkte øretufser på hodet. Ansiktsskiven er lys blekbrun med svart kant; mørk brun over med lyse rødbrune og bleke flekker, vingedekker variabelt flekket med hvitt; flygefjær og hale med bånd; halsen hvit; undersiden er krembrun, brystet med kraftige mørke flekker, sidene flekket og buken stripet; tarsus og tær tett fjæret; iris oransje-gul til oransje; vokshud grålig; nebb mørkt hornfarget; tær brunlige.

Arten skiller seg fra flekkhubro (*B. africanus*) ved større størrelse (900 g eller mer versus 



## Eksterne lenker
*
Ain

*Ain (departement), et fransk departement i regionen Rhône-Alpes
*Ain (elv), elv øst i Frankrike
*AiN (Arkiv i Nordland), **K**ommunal **A**rkiv **I**nstitusjon som ligger i Bodø.  
*Martin Eric Ain, en sveitsisk metal-bassist
*AIN, (fra fransk: *Athlètes Individuels Neutres*) – Individuelle nøytrale atleter under Sommer-OL 2024. Fellesbetegnelse for godkjente utøvere fra Russland og Belarus under Sommer-OL 2024 i Paris.

## Se også
I tillegg finnes det flere artikler som begynner med .
Sjøfossen kraftverk

**Sjøfossen kraftverk** er et vannkraftverk ved Sundsfjorden i Gildeskål kommune i Nordland fylke. 

Kraftverket utnytter et fall på 60 meter i Sundfjorddalselva. Storvatnet er magasin for verket og det reguleres mellom 188 og 184 moh.

Eier var Sjøfossen Energi AS som er et offentlig eid aksjeselskap med Beiarn og Gildeskål kommune som majoritetseiere. Eier nå er Salten kraftsamband.

Reinskar kraftverk utnytter også vannet fra Storvatnet. 
__NOTOC__
## Opprinnelig installasjon
Sjøfossen kraftverk ble satt i regulær drift i 1950 for å forsyne Gildeskål og Beiarn. Naturlig nedbørfelt ved inntaket var ved oppstart oppgitt til 200 km². Det er fem større vann i vassdraget, Storvatn, Langvatn, Feldvatn, Fiskvatn og Segelvatn. De to første var regulert ved opprinnelig utbygging. Langvatn var etter planen også tenkt regulert. 

Opprinnelig var det bygget en inntaksdam ved Ågnes, 450 m fra sjøen, og fra denne gikk det en 150 m lang driftstunnel med tverrsnitt 8 m2. Ved enden av denne var det overgang til turbinrør av tre, som var 310 m langt og med diameter 2,1 m. Kraftverket ble satt i drift med to francisturbiner tilknyttet hver sin generator på 2,0 MVA. Maksimalytelsen var opprinnelig 3,2 MW med en årsproduksjon på 20 GWh. 

Sommeren 1953 ble det etablert samkjøring med Glomfjord kraftverk. Siden kraftverket hadde stort nedslagsfelt med  liten mulighet for regulering ble det om sommeren overført kraft til Norsk Hydros anlegg i Glomfjord. Denne samkjøringen foregikk over 22 kV-nettet til Meløy kommunale kraftverk.

Det var installert en turbin på 3,5 MW. Midlere årsproduksjon var 17 GWh. 

## Opprusting og utvidelse
Et nytt kraftverk ble satt i drift i august 2020. Det har to francisturbiner på 4000 kVA hver. 

Slukeevnen er økt fra 8,2 m3/s til 14 m3/s, det reduserer antall dager med overløp på dammen fra ca 90 til 20 dager i året.

Produksjonen er økt med 5,9 GWh til 23 GWh.

Det gamle kraftverksbygget er revet, bare en liten del står igjen. Nybygget er plassert på samme sted.

## Referanser


## Kilder
* 
* NVE vannkraftdatabase
* Salten kraftsamband
* Spetals Verk 2020
Balti

*Balti (folkeslag), et folk i Baltistan, Nord-Kashmir
*Balti (språk), språk som snakkes av Balti-folket
*Balti-dynastiet, et vestgotisk dynasti på 400- og 500-tallet
*Bălți, en by i Moldova
Benguela (andre betydninger)

Begrepet eller navnet **Benguela** har flere betydninger:
*Benguela (provins), en provins i Angola
*Benguela (by), hovedstaden i denne provinsen
*Benguelastrømmen, en havstrøm som løper langs vestkysten av det sørlige Afrika
*FLK «Benguela» (1897–1917), et flytende hvalkokeri
Billancourt

*Boulogne-Billancourt, en fransk kommune i regionen Île-de-France (ved Paris)
*Billancourt, en kommune i departementet Somme
*Billancourt (Paris Metro), en fransk metrostasjon i Paris
Echoes, Silence, Patience and Grace

***Echoes, Silence, Patience and Grace*** er Foo Fighters' sjette album som ble utgitt den 25. september 2007. I et intervju i april 2007 sa Foo Fighters' frontfigur, Dave Grohl, at de på den tid var i studio med produsent Gil Norton, som er samme produsent som Foo Fighters hadde på sitt andre album, *[[The Colour and the Shape]]*, i 1997.

Den første singelen som ble utgitt, «The Pretender», ble tilgjengelig på iTunes Music Store den 8. august 2007.

## Sporliste

#«The Pretender»
#«Let It Die»
#«Erase/Replace»
#«Long Road to Ruin»
#«Come Alive»
#«Stranger Things Have Happened»
#«Cheer Up, Boys (Your Make-Up Is Running)»
#«Summer's End»
#«The Ballad of the Beaconsfield Miners»
#«Statues»
#«But, Honestly»
#«Home»
 
## Referanser


## Eksterne lenker
*
Skyting under Sommer-OL 1996

**Skyting under [[Sommer-OL 1996]]**. Under Sommer-OL 1996 i Atlanta var det totalt 15 skyteøvelser på programmet. Ti øvelser var for menn og fem for kvinner. For første gang var ingen øvelser åpne for begge kjønn.

## Medaljer

## Menn
### 50 m rifle, liggende

### 50 m rifle, 3 stillinger

### 25 m silhuettpistol

### 50 m pistol

### 10 m viltmål

### 10 m luftpistol

### Skeet

### Trap

### Dobbeltrap

### 10 m luftrifle

## Kvinner
### 25 m pistol

### 50 m rifle, 3 stillinger

### 10 m luftrifle

### 10 m luftpistol

### Dobbeltrap
Breiflabbfamilien

* *[[Lophiodes]]*    
* *[[Lophiomus]]*
* *[[Lophius]]*
* *[[Sladenia]]*

**Breiflabbfamilien** (Lophiidae) er en gruppe marulker som omfatter 25 arter. Den er søstergruppe til alle de andre marulkene. Noen arter i slekten *Lophius* er svært ettertraktet som matfisk.

## Beskrivelse
Artene i denne gruppen er lett gjenkjennelige på den flattrykte kroppen med meget stort hode og munn, unntaket er delgruppen *[[Sladenia]]* som har en rundere kroppsform.  De har en rekke hudfliker på underkjeven og bakover langs siden. Den fremste finnestrålen i første ryggfinne er omdannet til et «fiskeredskap» som brukes for å lokke til seg byttedyr.
Brystfinnene har 18 – 23 bløtstråler, den andre ryggfinnen har 8 – 12 bløtstråler og gattfinnen har 6-10 bløtstråler.

## Systematikk
Kladogrammet under viser slektskapsforholdene mellom delgruppene av breiflabbfamilien.

## Arter som finnes i Norge
* Breiflabb (*Lophius piscatorius*)

## Referanser


## Litteratur
* 
* 

## Eksterne lenker
* 
* 
* Tree of Life: Lophiidae Besøkt 14, september 2007
Alfa Romeo Navajo

**Alfa Romeo Navajo** er en konseptbil bygget av det italienske designhuset Bertone for bilprodusenten Alfa Romeo. Konseptbilen er basert på Alfa Romeo 33 Stradale, og ble første gang presentert på bilutstillingen i Genève i 1976.

Navajo var aldri ment for produksjon, og ble kun bygget i ett eksemplar.
Neverdalsåga kraftverk

**Neverdalsåga kraftverk** er et vannkraftverk ved Glomfjord i Meløy kommune i Nordland fylke. 

Kraftverket utnytter et fall på 195 meter mellom Øvre Glomvatnet og Hydrodammen. Øvre Glomvatnet er magasin for verket og det reguleres mellom 495 og 473 moh.

Det er installert en peltonturbin på 2,1 MW. Midlere årsproduksjon er på 11 GWh. 

Kraftverket ble bygget for å sikre energi til Norsk Hydro sin ammoniakkfabrikk i Glomfjord. Denne fabrikken ble nedlagt i 1993.

Eier er Statkraft AS

## Referanser


## Kilder
* 
* NVE vannkraftdatabase
* Statkraft
Tadeusz Kościuszkos allé

**Tadeusz Kościuszkos allé** (polsk *Aleja Tadeusza Kościuszki*) er en gate i Łódź. Den er om lag 1,3 kilometer lang og går fra Radwańska-gaten til Zielona-gaten, hvor den går over i Zachodnia-gaten. Den ble tidligere kalt for *Spacerowa-gaten* (*Ulica Spacerowa*). 

Alléen er byens andre representative gate etter Piotrkowska-gaten, som den går parallelt med. Langs gaten ligger vakre palasser og villaer fra tiden da Łódź var en fabrikantby.

## Historie

Gaten ble anlagt i 1865, og var til å begynne med den viktigste kommunikasjonsknuten i det gamle Łódź. Med tiden ble den omgjort til en representativ allé med benker og busker. Mens Piotrkowska-gaten hovedsakelig var en handelsgate, ble alleen brukt som spasergate. 

Den 15. oktober 1917, 100 år etter nasjonalhelten Tadeusz Kościuszkos død, ble gatenavnet forandret til dagens «Tadeusz Kościuszkos allé». Under andre verdenskrig forandret tyskerne navnet til *Reigergasse*. 

Etter krigen ble den grønne spasergaten omdannet til en trasé med to fliser, mens Piotrkowska-gaten overtok rollen som byens gågate.  

## Bygninger

Blant flere interessante bygninger ved gaten kan nevnes Zygmunt Dejczmans mursteinshus, Jakub Hertz’ palass, Wilhelm Lurkens’ villa, Telefonsentralen PASTs bygning, PBKs sete i Łódź, PKO BPs sete i Łódź, Mieczysław Pinkus’ mursteinshus, Setet til Polens nasjonalbank i Łódź og Nissen Rosenblums mursteinshus. Frem til andre verdenskrig lå også byens største synagoge ved gaten (Den store synagoge). Den ble imidlertid brent ned av tyskerne i 1939.
Naururørsanger

**Naururørsanger** (*Acrocephalus rehsei*) er en fugl i sangerfamilien, i slekten kjerrsangere (*Acrocephalus*). Den lever bare på øya Nauru i Stillehavet.

Arten blir om lag 15 cm lang. Nebbet er rett. Fargen er en mellomting mellom grå og olivengrønn, med en lysere farge under brystet og hvite øyenbryn.

## Referanser


## Eksterne lenker
*
Zohair Youssif Akache

**Zohair Youssif Akache** alias **Captain Martyr Mahmud** (1954–1977) var en palestinsk terrorist. 

Han var leder for terrorgruppen *[[Martyr Halimeh]]* som stod bak kapringen av Landshut i 1977. Under bortføringen viste han seg som en brutal og uforutsigbar gisseltager, og var fryktet for sine koleriske raseriutbrudd, som ofte endte med vold, ydmykelser og drapstrusler. Den 17. oktober 1977 drepte han kapteinen, Jürgen Schumann. Dagen etter ble han skutt og drept av den tyske antiterrorstyrken GSG9.

Akache var utdannet flymekaniker og hadde allerede året før kapringen drept tre personer i London, blant andre den tidligere statsministeren i Nord-Jemen.

## Referanser
Gabriele von Lutzau

**Gabriele von Lutzau**, født **Gabriele Dillmann** (født 1954 i Wolfsburg) er en tysk kunstner og billedhugger.

Som ung arbeidet hun som flyvertinne i Lufthansa, og ble i 1977, da hun var 23 år gammel, kjent som medlem av flybesetningen under kapringen av Landshut. Under gisseldramaet var hun en viktig støtte for passasjerene, og ble av boulevardpressen etter frigjøringen av flyet kalt «engelen fra Mogadishu». Hun mottok også Bundesverdienstkreuz fra Helmut Schmidt for sin innsats for flypassasjerene under kapringen.

Mellom 1984 og 1995 studerte hun under Walther Piesch ved universitetet og kunsthøyskolen i Strasbourg. I senere år har hun særlig blitt kjent som billedhugger, og har stilt ut i en rekke land.

## Referanser


## Eksterne lenker
* 
*
Jürgen Schumann

**Jürgen Schumann** (født 29. april 1940 i Colditz i Tyskland, død 16. oktober 1977 i Aden i Jemen) var en tysk pilot. Han var kaptein for «Landshut» da det ble kapret i 1977, og ble drept av kaprerne.

Schumann begynte sin flyverkarriere i Deutsche Luftwaffe, hvor han var tilknyttet jagerbombeskradronen i Jever. Etter militærtjenesten fikk han jobb i Lufthansa.

Under kapringen av Landshut klarte han å gi myndighetene informasjon om antallet flykaprere. Under en mellomlanding på grunn av drivstoffmangel i Aden ble han myrdet. Schumann hadde fått lov å forlate flyet for å inspirere hjulene, men ble borte lenger enn planlagt. Trolig ble han tatt i forvaring av myndighetene i Jemen for en tid, men dette fikk han aldri forklart for kaprerne som straks etter at han vendte tilbake til flyet skjøt ham i hodet i flyets midtgang.

Bygningen til Lufthansas flyverskole i Bremen er oppkalt etter ham. Det samme er en gate i hjembyen Babenhausen og en grunnskole i Hochtaunus samt en gate i byen Landshut, som flyet var oppkalt etter.
Skyting under Sommer-OL 2008

**Skyting under Sommer-OL 2008**. Under Sommer-OL 2008 i Beijing ble det arrangert totalt 15 skyteøvelser, hvorav ni for menn og seks for kvinner.

## Program
Alle tider er lokal tid (UTC+8)

### Lørdag 9. august 2008

### Søndag 10. august 2008

### Mandag 11. august 2008

### Tirsdag 12. august 2008

### Onsdag 13. august 2008

### Torsdag 14. august 2008

### Fredag 15. august 2008

### Lørdag 16. august 2008

Tore Brovold tok sølv.

### Søndag 17. august 2008

## Medaljer

## Medaljører
### Menn

### Kvinner

## Norske deltagere
* Rifleskyttere: Vebjørn Berg, Espen Berg-Knutsen, Are Hansen, Kristina Vestveit og Gyda E. Olssen
* Hagleskyttere: Tore Brovold og Harald Jensen

## Kilder
* NRK: Tok OLs første gullmedalje
Kommando Martyr Halimeh

**Kommando Martyr Halimeh** var en terrorgruppe i Folkefronten for Palestinas frigjøring, som 13. oktober 1977 kapret Lufthansaflyet «Landshut» med 86 mennesker ombord og bortførte flyet til Mogadishu i Somalia, der det ble stormet og befridd av GSG9 den 18. oktober samme år.

Opprinnelig var «Halimeh» dekknavnet for den tyske venstreekstreme terroristen Brigitte Kuhlmann, som ble drept under operasjon Entebbe. Det arabiske ordet «Halimeh» betyr «vakker kamelstut».

Lederen for terrorgruppen var Zohair Youssif Akache. Han myrdet under kapringen flyets kaptein, Jürgen Schumann. De andre medlemmene av terrorgruppen var Souhaila Andrawes, Riza Abbasi og Akaches forlovede Nadja Duaibes.

Alle medlemmene av gruppen, bortsett fra Andrawes, ble skutt og drept under stormingen av flyet i Mogadishu. Andrawes kom senere til Norge.
Hansen Sportscars

**Hansen Sportscars** er en nederlandsk bilprodusent opprettet i 2007 gjennom et samarbeid mellom selskapene *B&S Racing Performance*, *Advanced Engineering Solutions BV* og *Hansen Automotive Engineering* med nederlenderen Giel Hansen i spissen.

Selskapets første modell har planlagt lansering i 2008, og vil være utstyrt med en midtmontert 5.0-liters V10-motor med over 500 hestekrefter. Modellen er designet av portugiseren Ernesto Freitas, og skal produseres i to varianter, «GT-R» som er en ren banemodell og «GT», som er en gateversjon. Selskapet planlegger en produksjon på fem eksemplarer i løpet av 2008.

## Eksterne lenker
* Hansen Sportscars' offisielle nettsider